* Akadémiai Kiadó folyóiratai

Az adatbázis a Kiadó gondozásában megjelenő szinte összes kurrens és archív folyóirat teljes szövegű elérését biztosítja, ezzel bemutatja a természet- és társadalomtudományok, valamint az orvostudományok legváltozatosabb területeinek új eredményeit.

* Akadémiai Kiadó Szótárai

Az angol, német, francia, holland, olasz, orosz és spanyol, latin, svéd szótárak, egy- és többnyelvű szakszótárak mellett 2021-től kínai és szlovén szótárak érhetők el az adatbázisban. A szótárak böngészőből és Microsoft Office bővítményként is használhatók, és mobileszközökről is elérhetők. Az egynyelvű szótárak között megtalálható A magyar helyesírás szabályai 12. kiadása, az Idegen szavak és kifejezések szótára, a Magyar értelmező kéziszótár és a Magyar szinonimaszótár is.

* Arcanum Digitális Tudománytár

Magyarország legnagyobb folyamatosan bővülő digitális periodika adatbázisa a teljesség igényével teszi hozzáférhetővé több száz hazai tudományos- és szakfolyóirat, valamint heti- és napilap minden lapszámát.

* Gale databases (Gender Studies/War and Terrorism)

Az aggregált multidiszciplináris adatbázis több ezer folyóirat, magazin, napilap és ismeretterjesztő kiadványhoz biztosít teljes szövegű hozzáférést a társadalmi nemek tanulmányai és a háború, valamint a terrorizmus témaköréből.

* L'Harmattan Kiadó e-könyv gyűjtemény

A L'Harmattan Könyvkiadó utóbbi 20 évben kiadott 1600 szak- és tankönyvét, valamint magas színvonalú szépirodalmi munkákat tartalmazó adatbázisa. A tartalom folyamatosan, évente mintegy 150 kötettel bővül.

* Napvilág Kiadó e-könyv gyűjtemény

Az adatbázisban 378 kötet található a legújabb kori történettudomány, valamint a szélesen értelmezett társadalomtudomány körében. A kiadványok között megtalálható politikus-életrajzok, forráskiadványok, nagymonográfiák és kézikönyvek széles spektrumon nyújtanak korszerű, nélkülözhetetlen ismereteket.

* Osiris Kiadó e-könyv gyűjtemény

Az Osiris Kiadó 1994 óta meghatározó szerepet tölt be a hazai humán- és társadalomtudományi, felsőoktatási és szépirodalmi könyvkiadásban, és egyben szellemi műhelyként is működik. A folyamatosan a legújabb kiadványokkal bővülő adatbázis jelenleg 1770-nél is több könyv több mint 600 ezer oldalát tartalmazza 20 tudományterületi kategóriába rendezve.

* Kossuth Kiadó e-könyv gyűjtemény

Az adatbázis a Kossuth Kiadói Csoport mintegy 220 szakkönyvét tartalmazza. A kötetek nagyrészt a történelem, politikatudomány, filozófia, lélektan és szociálpszichológia témakörében jelentek meg. Az adatbázisban egyes kiadványok váltakozva PDF, illetve ePUB formátumban érhetők el.

* JSTOR Essential Collections

A JSTOR teljes szövegű adatbázisban több más tudományterület mellett elsősorban bölcsészet- és társadalomtudományi folyóiratcikkek érhetők el. Az adatbázis főleg archív tartalmakat szolgáltat.

* ProQuest Academic Complete (e-könyv gyűjtemény)

Az adatbázis 10 tudományterületen – jog, gazdaság, bölcsészet, társadalomtudomány, orvos-tudomány, nyelvészet és irodalom, történelem, pedagógia, természet- és műszaki tudományok és vallás és filozófia – megjelent, összesen 180 ezer tudományos e-könyvhöz biztosít korlátlan hozzáférést.

* ProQest Central

A teljes szövegű multidiszciplináris adatbázis 12 ezer teljes szövegű kurrens periodikát dolgoz fel, üzleti, orvostudományi, társadalomtudományi, bölcsészettudományi, pedagógiai, természet- és műszaki tudományi és interdiszciplináris területeken. A tudományos folyóiratok mellett szakmai folyóirat, napilapok, műhelytanulmányok, doktori értekezések, videók és más dokumentumok is elérhetők az 1970-es évektől napjainkig.

* Statista

A globális lefedettségű statisztikai portál 21 piaci szektor szerint rendezve biztosít hozzáférést üzleti, pénzügyi, politikai, média és más statisztikai adatokhoz.

* World Politics Review

A szolgáltatás a globális és regionális politikai trendeket elemzi és mutatja be.